text: কুমিল্লায় ৩ চিকিৎসকসহ নতুন করে আরও ৩১ জনের করোনা শনাক্ত - আমাদের বাণী
  May 25, 2020 কুমিল্লা, কুমিল্লা মেডিকেল কলেজ, চৌদ্দগ্রাম, মনোহরগঞ্জ, লাকসাম
  কুমিল্লা সংবাদদাতা; জেলায় চিকিৎসকসহ নতুঙ্করে ৩১ জন আক্রান্ত হয়েছে । মেডিক্যাল কলেজ হাসপাতালের তিন জন চিকিৎসক, দুই জন নার্স, এক চিকিৎসকের ভাই, দুইজন ক্লিনার ও একজন প্যাথলজি বিভাগের কর্মী করোনায় আক্রান্ত হয়েছেন। এই নিয়ে জেলায় মোট আক্রান্তের সংখ্যা দাঁড়াল ৬৩৮ জনে।
  আজ সোমবার (২৫ মে ২০২০) কুমিল্লা মেডিক্যাল কলেজ হাসপাতালের পরিচালক ডা. মুজিবুর রহমান এ তথ্য নিশ্চিত করেছেন।
  অপর দিকে কুমিল্লা সদর হাসপাতালের গাইনী বিভাগের দুই সিনিয়র বিশেষজ্ঞ চিকিৎসকসহ তিনজন নারী চিকিৎসক, দুইজন নার্স, একজন ক্লিনার করোনায় আক্রান্ত হয়েছেন। এর মধ্যে সদর উপজেলা ও সিটি করপোরেশনে বেশি। এ ছাড়া চৌদ্দগ্রামে, বুড়িচংয়ে ও মনোহরগঞ্জে ৪ থেকে ৫ জন রয়েছেন।
  চৌদ্দগ্রামে আজ ঈদের দিনে করোনার ৭ জন সনাক্ত, আলকরায় ৪ জন, পৌর সভার রামরায় গ্রামে ১ জন, ঘোলপাশা ১ জন, বাতিসা ১ জন সহ ৭ জন। আজকে লাকসামে নতুন করে আরও ৩ জনের করোনা সনাক্ত হয়েছে। এ নিয়ে আক্রান্তের সংখ্যা দাঁড়িয়েছে ৩৯ জনে। আক্রান্তরা হলো-লাকসাম স্বাস্থ্য কমপ্লেক্সের সামনের দোকানদার সু্বোধ ঘোষ,অপসোনিন ঔষধ কোম্পানির প্রতিনিধি সাইমুল হক,লাকসাম উপজেলা স্বাস্থ্য কমপ্লেক্সের ষ্টাফ কাসেম।তাদের প্রত্যেকে এখন হোম আইসোলেসানে রয়েছে।